AlexejDobrolubov/national_council_slovak_2010 huggingface dataset:
33. schôdza NR SR - 5.deň - B. popoludní
Dátum: 2025-04-01
Poslanec: Dubovický, Richard (PS)
Druh vystúpenia: Vystúpenie s faktickou poznámkou

28. Ďakujem, Marián. Tiež by som z tohto miesta chcel apelovať, že ja si myslím, že táto debata v rámci tohto bodu bola veľmi konštruktívna, nebola vôbec o emóciách, verím, že takto bude pokračovať ďalej. Myslím si, že tak ako ty si povedal, aj my v PS, aj kolega z KDH, že proste záleží nám na tých samosprávach, aby fungovali, aby boli správne financované, aby nemuseli doplácať na tú konsolidáciu a aby boli správne financované. Čo som chcel povedať ešte v rámci tvojho vystúpenia, je to, že čo sa týka nastavení tých daní, sme najlacnejší, nie sme najlacnejší. Máme niekde rozdiel medzi mestami, kde ozaj že mestá majú vysoké dane a niektoré obce majú že úplne že nízke dane na nehnuteľnosti. Možnože týmto spôsobom by som sa nejak na to pozrel, čo sa týka efektívnosti. Môžme sa rozprávať o odpadoch, že niektoré mestá doplácajú z daní na odpady, a pritom ak sa nemýlim, tak NKÚ tvrdí, že to tak nemá byť. Máme veľmi, príliš veľa nástrojov, ako bojovať, resp. ako lepšie financovať tie samosprávy, ale my ich nevyužívame. Takže tak. A čo sa týka zahraničia, povedzme nejakej konkurencieschopnosti medzi štátmi alebo medzi okresmi. Neviem, tu mám trošku iný názor, lebo napríklad v zahraničí, povedzme v tých prvých desiatich krajinách povedzme, ktoré majú najdrahšie dane, majú, naopak, tú najvyššiu životnú úroveň, povedzme tie najlepšie sociálne služby, tak či tak tie podniky tam sú, tie platy sú tam vysoké. Skôr si myslím, že ide o nastavenie toho, ako by mohla fungovať tá samospráva a ako nie a aké služby sú poskytnuté, aké služby štát poskytuje svojim občanom. Ale hovorím, vždycky je to na diskusiu a nejaký zdravý stred, ako si vravel, nejaký daňový mix by sa vedel nájsť. Ďakujem.
33. schôdza NR SR - 5.deň - B. popoludní
Dátum: 2025-04-01
Poslanec: Dubovický, Richard (PS)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Ja len k jednému bodu, čo si hovoril, Marek, možno k tej dépeháčke, tých 23 %, ktoré už povedzme tie samosprávy alebo aj tie podniky, respektíve tie mestské podniky alebo iné podniky musia platiť navyše, urobilo obrovský škrt tým samosprávam. A stále rozmýšľam nad tým, že či ministerstvo financií si to uvedomilo, že na jednej strane, ako si aj ty povedal, tie peniaze zobrali tým samosprávam, ale na druhej strane im dali tú povinnosť zobrať viac peňazí tým samosprávam, čo je obrovský problém a napríklad v takom meste Prešov to urobilo stovky tisíc eur. A áno, máme na to liek, máme na to liek tak, že v konečnom dôsledku štát nemusí dostať nič, stačí, že mestá z firiem, povedzme z eseročiek, urobia rozpočtové alebo príspevkové organizácie, lebo to je jediným riešením, ako ušetriť tým samosprávam peniaze. Ďakujem.
33. schôdza NR SR - 4.deň - A. dopoludnia
Dátum: 2025-03-28
Poslanec: Dubovický, Richard (PS)
Druh vystúpenia: Vystúpenie s faktickou poznámkou

46. Ďakujem za slovo, pán predsedajúci. Marek, povedal si to presne. Ja len doplním taký príbeh z jednej obce, keď sme boli teraz na výjazde na Gemeri. Obec asi 15 alebo 20 rokov dozadu mala 400 obyvateľov. Dnes oficiálne má tých obyvateľov 200. A keď sme sa stretli s tým starostom, že akým spôsobom sa mu darí hospodáriť, tak mi povedal jednu zásadnú informáciu. Žijú tam ľudia, ktorí majú nad 65 rokov, že hocijaké zdvihnutie tejto dane, dane za nehnuteľnosť, by prinieslo tú obec, povedzme resp. toho starostu do nevôle, alebo tí obyvatelia, ktorí tam žijú, nemajú nijakým spôsobom alebo možnosť to zaplatiť, tú zvýšenú daň. Ale čo je horšie, my máme v zákone napísané, že podielové dane sa dávajú len obyvateľom, len tým obyvateľom, ktorí majú to trvalé bydlisko v danej obci. A pán starosta ďakuje tým obyvateľom, ktorí už ani reálne nežijú v tej obci, že stále tam majú trvalé bydlisko, lebo bez tých obyvateľov, ktorí tam už iba fiktívne existujú na papieri, táto obec by už dávno skrachovala. A to je presne to, čo Marek hovorí, že to koncepčné riešenie financovania a tých malých obcí, ktoré majú najväčšie problémy, lebo ja sám som videl, že majú zhasnuté svetlá. Proste nesvietia. Oni nesvietia, majú problém fungovať a povedzme si úprimne, je rok 2025. A to kde sme? Fakt. 2025 a obce nemajú za čo svietiť. Toto je tá reforma veľká, ktorú vy chystáte, alebo vlastne akým spôsobom chcete ďalej fungovať, resp. akým spôsobom chcete, aby tieto obce fungovali? Ďakujem
33. schôdza NR SR - 4.deň - A. dopoludnia
Dátum: 2025-03-28
Poslanec: Dubovický, Richard (PS)
Druh vystúpenia: Vystúpenie s faktickou poznámkou

36. Ďakujem za slovo, pán predsedajúci. Kolega Marián, ja môžem pomaly so všetkým súhlasiť, čo si povedal. Ale je, dôležité si je uvedomiť, že tie dane z nehnuteľnosti pre povedzme starostov a pre primátorov, to je to negatívne rozhodnutie. Oni sa boja zvyšovať tie dane, aby vôbec boli ešte potom v budúcnosti nejakým spôsobom zvolení. Takže na jednej strane máme, ako si povedal, že jedny z najnižších daní, ktoré sú nejakým spôsobom nejaká naša konkurenčná výhoda, ale zase na tej druhej strane práve starostovia alebo tí primátori sa boja vôbec robiť také nepopulárne rozhodnutie, takže viem sa stotožniť s tým, že ten daňový mix je veľmi dôležitý a treba si nastaviť nejakým spôsobom systém... A ako, a áno, súhlasím s tebou, že ten predošlý daňový bonus okrem toho, že nebol adresný, zobral tým samosprávam veľmi veľa peňazí, a vtedy nastalo to prvé, že vtedy začali tie samosprávy dvíhať o 50, 100 %, 150 % niektoré samosprávy tie dane z nehnuteľností. Ale stále my sa nebavíme o tom, že akým spôsobom má byť vôbec financovaná samospráva, o nie rok, o dva, ale o päť, o 10 rokov, lebo, už ako vieš, tak dnes máme povedzme v tej infraštruktúre niekoľkomiliardové medzery, napríklad len budovanie alebo oprava tých mostov. Však, ak sa dobre pamätáte, a to kolegovia z KDH tiež dobre vedia, že máme vyše 1 600 mostov v zlom, veľmi zlom alebo v havarijnom stave. A akým spôsobom to má sanovať samospráva? To znamená, že aj keď im pridáme v súčasnosti, bez nejakej reformy tie samosprávy budú odkázané na to, že budú musieť zobrať tie peniaze z externého prostredia, to znamená nejakým spôsobom úverov. Takže preto hovorím, že áno, bavme sa, že tento zákon je dôležitý, ale vôbec nerieši nijakým spôsobom systémové riešenia pre samosprávy alebo ako pomoc samosprávam.
33. schôdza NR SR - 2.deň - B. popoludní
Dátum: 2025-03-26
Poslanec: Dubovický, Richard (PS)
Druh vystúpenia: Vystúpenie s faktickou poznámkou

8. Ďakujem za slovo. Oskar, musím povedať, že povedal si to veľmi dobre, len si nadviazal na tú komunikáciu, ktorú má náš kolega Mišo Sabo. A áno, môžem potvrdiť aj to, čo si povedal, že my prakticky len odsúvame ten problém. A povedzme, počas toho covidového obdobia, kedy si myslím, že, a teraz to budem hovoriť aj z príbehov, respektíve zo skúseností, kedy som sa rozprával s rodičmi, že potrebovali vyhľadať tú pomoc pre svoje dieťa počas toho covidu, lebo veľmi psychicky zle zvládali tú situáciu, že boli tie deti zatvorené doma a podobne, ale paradoxom toho všetkého je, že tá pomoc najskôr v niektorých prípadoch bola o polrok. A si predstavte, že to dieťa musí polrok čakať na tú pomoc toho odborníka, aby si nič neurobilo, alebo prípadne aby nešlo s ním ďalej. A ja stále vidím do dnešného dňa, že táto situácia nie je nejakým spôsobom stabilizovaná. A treba si aj úprimne povedať, že Slovenská republika má ako jedna z najviac samovrážd v rámci Európy a za posledné dva roky máme vyše tisíc samovrážd. Ja sa chcem opýtať pána ministra, že či tento zákon to vyrieši pomôcť, povedzme zníži tie samovraždy, alebo či to relatívne fakt pomôže, to, čo hovoril aj Oskar, pomôže, pomôže prispieť ku tej psychologickej podpore tých detí a vyriešiť tieto problémy. Lebo ja mám pocit z toho, čo tu bolo dnes povedané, že nie. Ďakujem.
23. schôdza NR SR - 12.deň - B. popoludní
Dátum: 2024-12-11
Poslanec: Dubovický, Richard (PS)
Druh vystúpenia: Vystúpenie s faktickou poznámkou

8. Ďakujem za slovo, pán predsedajúci. Ja by som iba doplnil, že veľmi sa čudujem v tomto prípade vám, pán minister, a to by som len potvrdil, čo povedal môj kolega, že aj bývalá ministerka potvrdila tú zlú situáciu a prakticky odvtedy, ja rozumiem, že aj vy ste sa snažili a tak ďalej, aj ako Oskar to povedal, že nejaký ten záujem z vašej strany, resp. z vašej strany tam je. Ale keď si úprimne povieme, že chýba tuná ten koncept tej pomoci, resp. vy dávate peniaze na rôzne programové veci, ktoré nie boli momentálne potrebné, napríklad tá energopomoc nemusela ísť pre všetkých, to sú milióny, ktoré vám momentálne teraz chýbajú, tak ako povedal Oskar. Ja viem, že vy ako minister v súčasnosti nemáte asi veľké páky s tým, čo robiť, ale do tejto situácie ste sa dostali len kvôli rozhodnutiam tejto vlády a zlým rozhodnutiam. Tak ako Oskar tuná povedal, na všetko do čoho išli teraz peniaze, do čoho nemuseli ísť tie peniaze a koľko ste tých peňazí zobrali aj tým samosprávam, aj tým ľuďom, že neviete nájsť nejaké riešenie, ja sa veľmi čudujem hlavne poslancom HLAS-u, ktorí podporili takto odvolanie svojej vlastnej ministerky a nerobia s týmto nič, len súhlasíte so všetkým, čo tu momentálne prichádza. Takže a keby sa venovali ako vláda tak ako tomuto ministerstvu, tak ako ste sa len venovali Trestnému zákonu, tak táto situácia nemusela byť, dnes sme tu nemuseli sedieť. Takže ďakujem, Oskar, za to, že si to ešte raz zosumarizoval.
23. schôdza NR SR - 5.deň - A. dopoludnia
Dátum: 2024-12-02
Poslanec: Dubovický, Richard (PS)
Druh vystúpenia: Vystúpenie s faktickou poznámkou

4. Ďakujem, pán predsedajúci. Števo, ďakujeme ti veľmi pekne za zhrnutie. Áno, je pravda, že si treba povedať, že Slovensko je ako jediná z ôsmich konsolidujúcich krajín, ktorá medziročne navyšuje výdavky a nešetríme. Sme krajina, ktorá, alebo v súčasnosti vláda, ktorá urobila to so samosprávami, že sú na pokraji krachu. A neviem, či vládni politici chodia medzi ľudí, alebo chodia medzi samosprávy, ja viem, že je pekné prísť, vyhodiť tam pár miliónov, ale my tu potrebujeme úplne nové kroky tak, aby samosprávy mali lepšie financovanie, aby dokázali lepšie fungovať. A budem tvrdiť to, čo som tvrdil aj v rozprave, že keby sme sa venovali viac reforme verejnej správy, venovali by sme sa viac samosprávam, tak ako ste sa venovali Trestnému zákonu, tak možnože v tejto situácii tieto samosprávy dnes, v tejto situácii tieto samosprávy dnes nemuseli byť. Možnože taká informácia pre vás, ja som si dal urobiť poslanecký prieskum. Už 50 % samospráv zase ide navyšovať dane z nehnuteľnosti, takže väčšina samospráv už to robí tretí rok po sebe s tým, že tieto samosprávy očakávali, že tento rok tieto dane nebudú musieť dvíhať, lebo už sú na vysokej úrovni v niektorých mestách. A poviem príklad mesto Snina, minulý rok cca 200 % dvihla dane za nehnuteľnosti. Takže áno, súhlasím so všetkým, čo si povedal. Možnože ešte na margo toho, čo sa týka cestovného ruchu. V tejto krajine chýba vízia a vízia, ako by mohol vyzerať tento cestovný ruch a momentálne to, čo robí ministerstvo cestovného ruchu... (Prerušenie vystúpenia časomerom.)
23. schôdza NR SR - 3.deň - B. popoludní
Dátum: 2024-11-28
Poslanec: Dubovický, Richard (PS)
Druh vystúpenia: Vystúpenie s faktickou poznámkou

100. Ďakujem za slovo, pán predsedajúci. Chcem, Janka, ti poďakovať, poviem úprimne, aj za tvoju prácu, lebo vnímam tvoju cestu skrz regióny, kde sa rozprávaš s tými zástupcami miest, obcí. A áno, môžme iba potvrdiť, že aj z našej skúsenosti, keď sme boli v Novohrade, bolo veľa sťažností, že je problém s vodou, ale dokonca sa tam objavila aj taká sťažnosť, že je tam problém aj s energiou. To znamená, že je tam nestabilná sieť, ľudia nemôžu stavať, ľudia nemôžu kolaudovať budovy. A najväčším problémom toho, že potom tento región sa nijakým spôsobom nerozvíja a tí ľudia stadiaľ utekajú. A to, čo si povedala, môžem len podčiarknuť, že pokiaľ nebude základná potreba uspokojená tých obyvateľov, tí ľudia budú odchádzať z týchto regiónov a ten odchod bude rýchlejší. A o to bude horšie, ak títo ľudia odídu zo Slovenska a už sa tu nikdy nevrátia. Ďalší bod, čo by som ťa chcel poopraviť, ty si povedala, že samosprávy sú v kríze od roku 2024, ja môžem povedať, že v kríze sú od roku 2020, kedy prišiel covid, a tým pádom to financovanie tých samospráv sa nejakým spôsobom zabrzdilo. Dokonca, čo urobila vtedajšia vláda, a to nebudem nejakým spôsobom teraz kritizovať, je to, že poskytla na pôžičky tým samosprávam, ale teraz po tých štyroch rokoch tieto pôžičky tieto samosprávy musia vracať. Vzhľadom na to, že boli im zobrané tie financie, tie financie navyše, tak musia hľadať ďalšie financie v tom rozpočte, aby tie pôžičky mohli platiť. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Dubovický, Richard (PS)
Druh vystúpenia: Vystúpenie s faktickou poznámkou

176. Ďakujem za slovo, pán predsedajúci. Chcel veľmi pekne poďakovať za tento príspevok, absolútne s vami súhlasím, čo bolo povedané. Musíme sa baviť o novom daňovom mixe, ale musíme sa baviť aj o tom, že ako efektívne tá samospráva je financovaná, či potrebujeme starostov v obciach, ktoré majú 26 obyvateľov, či tam potrebujeme poslancov, ako to vieme spojiť, ako vieme ušetriť peniaze. Tu je príliš veľa otázok a príliš málo odpovedí. A áno, momentálne to všetko, tie problémy tých samospráv sa hromadia, tak ako ste to popísali. Ale napríklad čo sa týka vyčíslenia dopadu zvýšenej dépeháčky na samosprávu, opäť budem rozprávať za Prešov, lebo to je výborný príklad. Mesto, ktoré má 84-tisíc obyvateľov, v optimistickom prípade narátalo, že zvýšenie DPH bude stáť 1 mil. eur. To je optimistický scenár. My ešte nevieme, aký bude reálne ten pesimistický. A povedzme, a dopad celej konsolidácie všetkého spôsobilo to, že dopravný podnik bude, že už teraz je návrh, že v dopravnom podniku sa bude platiť o 20 % viac, ako sa platí v súčasnosti. Ja hovorím, že to, čo bolo povedané, že samospráva a štát je taký silný, ako je tá samospráva silná, ale momentálne akože tie samosprávy sú na tých kolenách. Sú na kolenách. Treba sa o tom odborne a vecne baviť, lebo zopakujem to, ako som to povedal aj v prvom čítaní, ak chceme mať dobrú reformu, musí ísť naprieč celým politickým spektrom. Ale to, čo povedal aj pán Lackovič, že ak nás budete vynechávať z komunikácií a povedzme z nejakých odborných diskusií, ja nevidím jeden jediný dôvod, prečo by sme mali vás v tomto podporovať. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Dubovický, Richard (PS)
Druh vystúpenia: Vystúpenie s faktickou poznámkou

168. Ďakujem za slovo, pán predsedajúci. Hneď na úvod vám poviem, že nielen povedzme súčasná koalícia, ale aj Progresívne Slovensko kritizovalo daňový bonus, ale nekritizovalo ho kvôli tomu, že tí ľudia to dostali, ale že sa neurobilo to bé. To znamená, že zobrali samosprávam a nepridali tým samosprávam, takže s týmto ja s vami budem súhlasiť, ale povedzme si to takto, že nebola to ani Ódorova vláda, ktorá zobrala, lebo tej boli kompetencie obmedzené v parlamente. Ale zase na druhej strane, a teraz politicky, už je rok 2024, za chvíľočku máme rok 2025 a tie samosprávy majú problém už od roku 2020. A to viete, ony sú permanentne v tej kríze. A to riešenie, tiež nemôžem s vami súhlasiť, že sa budeme vyhovárať, že v minulosti samosprávam sa darilo lepšie. Áno, ale v minulosti povedzme tie mzdy za posledné roky rástli rýchlejšie, tie investície alebo ten investičný dlh je o to väčší, lebo tie financie, nebolo ani predtým toľko financií, aby dokázala samospráva sama zabezpečiť kompletnú údržbu. A áno, zrobilo sa to, že po zavedení daňového bonusu všetky samosprávy urobili ako prvý krok, že začali dvíhať dane a poplatky. To bola iba tá reakcia proste. Takže, aby sme si dali, a nemyslím si, že pán Ódor má s tým niečo spoločné, skôr mám taký pocit, že všetci sme čakali, že skončí daňový bonus a že sa to vráti naspäť do tých čísel, ale nikto nečakal, že sa urobí to, čo sa urobí, že sa na konci dňa tým samosprávam zoberie. Takže len povedzme si fakty. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Dubovický, Richard (PS)
Druh vystúpenia: Vystúpenie s faktickou poznámkou

82. Ďakujem za slovo, pán predsedajúci. Pani kolegyňa, veľmi pekne ďakujem za zhrnutie, ale dovolím si byť trošku kritický, lebo veľa vecí sa nerieši a teraz budem napríklad konkrétne rozprávať o stavebnom úrade v meste Prešov, kde viem aj zo skúseností ľudí, ktorí tam pracujú, že tá práca je povedzme takto, že je veľmi náročná, že je veľmi stresujúca. Sú nedostatočne ohodnotení a tie stavebné povolenia, tie schválenia trvajú mesiace a v niektorých prípadoch až roky. Čo mne chýba v tomto zákone je fakt nejakým spôsobom tá pomoc tomu stavebnému úradu, ako efektívnejšie robiť svoju prácu. Lebo tých ľudí, tí ľudia neprichádzajú, nových ľudí niet a starí idú už pomaličky do dôchodku. Takže mňa by skôr zaujímalo, aká bude vízia v rámci toho Stavebného zákona do budúcna. A možnože mi budeš, kolegynka, ešte vedieť odpovedať v tom, v tvojej faktickej a prípadne, aký návrh by sme dali my. Ďakujem pekne.
12. schôdza NR SR - 12.deň - B. popoludní
Dátum: 2024-05-07
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

87. Chcem povedať, že... však nie ste nováčik, poznáte, pán Valocký, ako to chodí v štátnej správe, úradníci dostanú úlohu a vypracovávajú ju. To platí o riaditeľoch, ktorí má nejaké tieto reformy viesť a vypracovať ich po odbornej úrovni, zodpovední sú politici, a vy ste boli zodpovední niekoľko rokov za zdravotníctvo. Čo niekoľko rokov! 12 rokov. Preto akože posmievať sa z toho, že čo je reforma a čo nie je reforma a kam sa vrátime, mi príde tak trošku zvlášne, pretože nerobiť nič, postupne hniť je veľmi zlá podľa mňa možnosť. Ja som bol úradníkom a mal som na starosti prípravu tejto reformy a ona bola pripravená do roka, ja som v roku 2021 skončil na ministerstve zdravotníctva robil som tam od roku 2020 do roku 2021. Čo sa dialo od roku 2021? My sme za rok pripravili reformy a vy ste tu zatiaľ za osem mesiacov, za osem mesiacov, teda ja tu nevidím nič v tom parlamente, len teda kritiku. Za osem mesiacov my sme už mali vypracované interné dávky, my už sme vedeli čo ideme robiť, my už sme pracovali na legislatíve. Ja som veľmi zvedavý, ja si veľmi na to počkám, či tu na jeseň v parlamente uvidíme teda niečo a či, či to prejde a ako to bude vyzerať, pretože vy máte všetku moc v tomto štáte, vy môžte aj zrušiť túto reformu, vy môžte urobiť hocičo, vy si môžte urobiť systém, ako chcete, aby to tu vyzeralo, vy si môžte prekopať poisťovne, ale vyhovárať sa donekonečna na minulé vlády, obzvlášť, ak ste tu 12 rokov mali na starosti zdravotníctvo, ste štvrtou vládou Roberta Fica, to mi príde trošku alibistické. A zároveň by som chcel ešte pánovi Valockému povedať, že ako to je s tým plánom obnovy. Nie je tu, tak dúfam, že ma počuje, s tým plánom obnovy je to tak, že boli dve formy, mohli byť aj pôžičky, alebo boli nenávratné príspevky, my sme ako Slovenská republika dostali nenávratný príspevok, toto sú peniaze, ktoré keď nevyužijeme, do... dolu kanálom. A ja si myslím, že by vám to mal niekto vysvetliť a garantovať, že Európska komisia je okej s týmto pozastavovaním a neprídeme o tie peniaze... (Prerušenie vystúpenia časomerom.)
12. schôdza NR SR - 12.deň - B. popoludní
Dátum: 2024-05-07
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

65. Ďakujem, ďakujem za vystúpenie. Ja by som chcel na kolegu Stachuru reagovať, pretože on hovoril o takých veľkých zmenách, ktoré by sme mali prinášať sem do zdravotníctva , a ja, mne toto občas pripadá, keď si sledujem všetky tie prílepky a, a veci, ktoré tu tlačíme k nesúvisiacim zákonom o skrátenom legislatívnom konaní, že to sú také poloriešenia, ale to som naozaj že... že ešte som to veľmi pozitívne nazval. A že mi to príde, tak ako keby si chcel niekto odklepnúť takú fajočku, že riešili sme rezidentov, riešili sme ambulant, riešili sem ambulantné pohotovostné služby... Ja som to dokonca v tom prvom čítaní pochválil, že tam viacero vecí je fajn a dobrých, ale to som ešte nevedel, čo všetko príde a aký chaos v tom celom bude. A čoho sa ja teraz, aj keď, aj vzhľadom na to, že som to, niektoré tie opatrenia pochválil, však vy ste dokonca prebrali môj poslanecký návrh, ktorý ste odmietli pred dvomi mesiacmi. Čoho sa ja ale obávam, je dvoch vecí. Prvá vec, je že keď naozaj veci robíme takto rýchlo, tak... a často sa vyjadrujete o riešeniach minulej vlády, že to bolo zbabrané, musíme to opravovať, tak ak to chcete robiť ešte horšie, ešte viac to zbabrať, tak toto je ten proces, ako to robiť. Všetko na poslednú chvíľu, dve hodiny pred výborom, tlačíte veci, neviem, koaliční poslanci v tom majú chaos, predkladáme, nepredkladáme, robíme tamto, nerobíme tamto. No a druhá vec je to, že, že naozaj ja už, ja už by som očakával osem mesiacov od volieb, že tu príde niekto a predstaví nám nejakú širšiu koncepciu a povie nám aj, kedy to pôjde do parlamentu, pretože už pán Drucker má veľa projektových kariet. Ale všetci tu vieme, koľko z tých projektových kariet sa prinieslo na svetlo. Čiže ja sa len teším tomu, že vy prídete s nejakým projektovými kartami, a poviete nám, čo máme robiť, naplánujete si to tu na štyri roky, ako to tu bude vyzerať. Ale to, že prídete a donesiete nám 20 projektových kariet, neznamená, že sa niečo dostane do parlamentu. Mali by sme podľa mňa už v parlamente reálne trištvrte roka po voľbách vidieť, čo chcete zo zdravotníctvom robiť a ako chcete adresovať problémy.
12. schôdza NR SR - 12.deň - B. popoludní
Dátum: 2024-05-07
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

55. Ďakujem pekne, Fero, za tvoje vystúpenie. Podľa mňa si načrtol to, čo riešime už od rána, ten legislatívny chaos, ktorý sa tu deje, že my tu máme transpozíciu európskej smernice a zrazu sa rozhodneme v skrátenom legislatívnom konaní k transpozícii riešiť rezidentov, ambulantné pohotovosti, ordinačné hodiny, sprievody detí. Teraz najnovšie, najnovšie ideme teda aj reformu nemocníc posúvať. Takto sa to nemôže diať. Čo sa týka tých samotných ambulantných pohotovostí, o ktorých si ty hovoril, ja už som to hovoril, že ja rozumiem ministerstvu alebo ministerke, že, že musí zavádzať ťažké opatrenia, redukovať siete, optimalizovať ich nejakým spôsobom, prípadne skracovať ordinačné hodiny, ale to by malo ísť v nejakom väčšom balíku. A to sa nedá robiť ako takéto prílepky k transpozícii európskej smernice. To by malo ísť vo väčšom balíku, keď hovoríme o tom, že skrátime ambulantné pohotovosti, aby sme odbremenili tých pediatrov a pediatričky, ktoré musia večer slúžiť, aby mali energiu a silu slúžiť na svojich bežných ambulanciách, tak ja sa pýtam, že to vám neodstráni ten problém na tých bežných ambulanciách. Vlastné ministerské predikcie hovoria, že do roku 2030 nám budú chýbať stovky pediatrov a pediatričiek na ambulanciách. A my to zatiaľ nevidíme, počúvame tu o projektových kartách, o plánoch, dokonca nepočuli sme ani žiadnu víziu. Máme tu, jediné, čo tu máme, máme tu od minulej vlády stratégie. A ale absolútne tu nevidíme opatrenia, ktoré by zastabilizovali tých pediatrov a tie pediatričky v tých bežných ambulanciách. Toto je iba kvapka v mori, vyrieši to problém možno na chvíľočku. Neriešite ani tie samotné poplatky, neriešite reorganizáciu k urgentom, neriešite všetky následné veci, ktorú treba k tomu treba vyriešiť. A ja sa obávam, že keď tie ambulancie začnú kolabovať, tak zase to tu budeme riešiť len cez prílepky a na poslednú chvíľu.